Tercera conchugación en aragonés

A **tercera conchugación en aragonés** ye formada por os verbos con infinitivos en -ir y representan la continación d'a cuatrena conchugación latina de verbos acabaus en *-IRE*.

En a evolución dende o latín a l'aragonés y en a mesma evolución de l'aragonés ya formau en a Edat Meya atros verbos d'atras conchugacions han puesto pasar a la tercera conchugación, a la vegada que tamién lo han feito verbos d'orichen chermanico (gotico y francico como *fornir*) y verbos creyaus autonomament por l'aragonés (*buquir*).

A tercera conchugación en muitas luengas neolatinas presenta dos variants: o grupo antigo y o grupo ixamplau u incoativo, predominando en o caso de l'aragonés os primers a diferencia d'o que se converte en en as luengas galorromanicas.

Antiparte, bi ha verbos irregulars d'a tercera conchugación destacando os verbos acabaus en -cir (*lucir*), y os verbos acabaus en -yir (*fuyir*). Os verbos irregulars acabaus en -ducir presentaban en aragonés medieval formas diferents a los atros acabaus en *-cir*.

## Tiempos verbals
### Formas impersonals

### Formas personals
#### Modo indicativo

#### Modo subchuntivo

#### Modo imperativo

## Orichen y variants d'os verbos d'a tercera conchugación
### Verbos d'a cuarta conchugación latina
En a tercera conchugación predominan os verbos que provienen de verbos latinos en -IRE como *sentir*, *dormir*, *ubrir*,, *mentir*, *partir*, *salir*, *servir*, *vestir*.

### Verbos d'a tercera conchugación latina
Ya en latín tardano uns cuantos verbos d'a tercera conchugación latina (verbos en *-ĔRE*)  como *UNGĔRE* pasoron a la cuarta conchugación latina (verbos en *-IRE*) en o suyo proceso de desaparición. D'esta manera *UNGĔRE* dió *chunyir* en aragonés. Un fenomeno pareixiu se dió con os verbos d'a tercera conchugación con yod en vocal tematica como *FUGĔRE* y *QUAERĔRE* que se convertioron en *fuyir* y *querir* (encara que en aragonés ye mes frecuent a variant *querer*).

Tamién en o proceso d'evolución dende o latín a l'aragonés uns cuantos verbos d'a segunda conchugación latina (verbos en *-ĒRE*) pasoron a la cuarta conchugación latina u tercera conchugación aragonesa por coincidir en as primeras personas d'o indicativo y subchuntivo con as d'os verbos acabaus en *-ĪRE*. D'esta forma *COIMPLĒRE*, *DELĒRE*, *REPAENITĒRE*, *FLORĒRE* y *LUCĒRE* se convertioron en *cumplir*, *delir*, *repenedir*, *florir* u *lucir*/*locir*. Beluns d'estos verbos tienen una conchugación incoativa en atras luengas neolatinas, y antes que se pasasen a la cuarta conchugación tenioron en latín vulgar infinitivos en *-ĒSCĒRE* (*FLORESCERE*) y present en *-ESCO* (*FLORÉSCO*, *FLORÉSCIS*, *FLORÉSCIT*)

Bel verbo d'a cuarta conchugación latina orichinal como *finir* prenió a conchunción incoativa en muitas luengas neolatinas, plegando a orichinar a forma *feneixer* en aragonés.

### Neolochismos intrarromanicos
En luengas neolatinas uns cuantos neolochismos intrarromanicos creyaus adintro de cada luenga son d'a conchugación en *-ir* (francés y occitán *embellir*). En aragonés perteneixen a esta categoría de neolochismos intrarromanicos: *endolorir*, *allarguir*, *emporquir*, *encoixir*, *enfllaquir*, *aprimir*, *engorronir*, *encondolir* y os relativos a l'apareamiento animal. Verbos d'apareamiento d'a tercera conchugación son *buquir*, *gatir*, *turir* y *verrir*. *Marrir* en a mes gran part de l'aragonés se diz actualment *marrecer*.

### Verbos ampraus de luengas chermanicas
Muitos verbos ampraus de luengas chermanicas s'han adaptau cualques luengas neolatinas en a tercera conchugación: *escarnir*, *fornir* y *rostir*.

## Referencias

## Bibliografía
* Heinrich Lausberg: *Lingüistica romanica. Tomo II morfología*. Editorial Gredos, 1988. pp 258–259.
* José Antonio Saura Rami: *[[Elementos de fonética y morfosintaxis benasquesas]]*, Zaragoza, Gara d'Edizions-Institución Fernando el Católico (2003).
* KUHN, Alwin, *[[Der hocharagonesische Dialekt|El Dialecto Altoaragonés]]* (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6